Cuneiform Tablet Kt 92/k 152 (AKT 8 83)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na e-lá-ma qí-bi-ma um-ma a-ḫu-wa-qar-ma ta-áš-pu-ra-am um-ma a-ta-ma ṭup-pu-um i-ḫu-lá-pí-im lá-wi pá-nu-šu KIŠIB a-lá-ḫi-im a-na ḫi-na-a ú e-lá-ma lá-pí-it i li-bi₄ ṭup-pé ša a-šur-DU₁₀ né-mu-ur-ma lá-šu a-na a-šur-DU₁₀ ni-iš-tap-ra-am té-er-tù-šu li-tù-ra-am-ma a-šar ša-ak-nu nu-šé-ba-lá-ku-šu a-šu-mì am-tí-im ša a-šur-ta-ak-lá-ku ša ta-áš-pu-ra-ni dan-a-šur ni-iš-al-ma um-ma šu-ut-ma ší-im GÉME a-na-ku i ra-mì-ni-a áš-qúl LUGAL-{d}IŠKUR a-na wa-aḫ-šu-ša-na i-lá-ak ší-be ú-ša-a-lá-ma za-ku-sà ni-ša-pá-ra-kum